Eth prince Andrei, gràcies as sòs rebrembes d’Austerlitz, n’auec pro damb aguesta cuerta entrevista pr’amor de hèr-se’n ua idia clara de Pfull; qu’ère un d’aguesti òmes tostemp segurs d’eri madeishi, dispausadi a deféner es sues idies enquiath martiri, que solet se trapen enes alemans, precisaments pr’amor que basen era sua seguretat tan solet ena idia abstracta, ena sciéncia, ei a díder ena sabença imaginària dera vertat absoluda.